ရွေးလွန်းလျှင် မရ၊ သေးလွန်းလျှင် မလှ

ရွေးလွန်းလျှင် မရ၊ သေးလွန်းလျှင် မလှ သည် မြန်မာဆိုရိုးစကား ဖြစ်သည်။

အဓိပ္ပာယ်

“ရွေးလွန်းလျှင် မရ၊ သေးလွန်းလျှင် မလှ” ဆိုသည်မှာ အရာတစ်ခုကို ရွေးချယ်ရာတွင် အလွန်အကျွံ ရွေးချယ်ပါက မည်သည့်အရာကိုမျှ ရရှိနိုင်မည် မဟုတ်သကဲ့သို့ အရာတစ်ခုသည် အလွန်အကျွံ သေးငယ်ပါကလည်း မလှပတော့ဟု ဆိုလိုသည်။

   “ရွေးလွန်းလျှင် မရ” ဆိုသည်မှာ ရွေးချယ်စရာများစွာရှိသည့်အခါ အလွန်အကျွံ ရွေးချယ်နေပါက နောက်ဆုံးတွင် မည်သည့်အရာကိုမျှ မရရှိဘဲ အခွင့်အရေးများ ဆုံးရှုံးသွားနိုင်သည်ဟု ဆိုလိုသည်။
   “သေးလွန်းလျှင် မလှ” ဆိုသည်မှာ အရာဝတ္ထုတစ်ခုသည် အလွန်အကျွံ သေးငယ်ပါက ကြည့်ရဆိုးပြီး မလှပတော့ဟု ဆိုလိုသည်။

ဤဆိုရိုးစကားသည် အရာရာတွင် အလယ်အလတ် သို့မဟုတ် သင့်တင့်မျှတမှု ရှိသင့်ကြောင်းကို ဖော်ပြသည်။ ရွေးချယ်ရာတွင်လည်း အလွန်အကျွံ ဇီဇာကြောင်ခြင်းကို ရှောင်ရှားသင့်ကြောင်းကို ဆိုလိုသည်။ “ရွေးလွန်းတော့ မရ၊ သေးလွန်းတော့ မလှ” ဟူ၍လည်း အသုံးပြုသည်။

ကိုးကားချက်များ

   "ရွေးလွန်းလျှင် မရ၊ သေးလွန်းလျှင် မလှတ၊ဲ့ ရှေးကပုံထား၊ လူထဲမှာနေ၊ လူဖြစ်ထွေကို၊ အကျေသားနှင့်၊" [၁၂၂၅-ခန့်] ရေ။ ၃၅။
   "ရွေးလွန်းတော့ မရ၊ သေးလွန်းတော့ မှလဆိုသည့် စကားအတိုင်း ဦးသာဒွေး နွားရွေးလွန်းသဖြင့် တော်တော်နှင့် နွားဝယ်ရမည်မဟုတ်၊" [၁၃၄၂] နွားသမား။ ၁၃၇။

ကိုးကား

Category:မြန်မာဆိုရိုးစကားများ